બોલિવૂડ અને દક્ષિણ ભારતીય ઉદ્યોગમાં તેને ખાસ કોઇ અંતર લાગતું નથી. તે કહે છે કે દક્ષિણ ભારતીય નિર્દેશકો સાથે કામ કરવું એ એક સારો અનુભવ છે. દક્ષિણ ભારતીય ફિલ્મ ઉદ્યોગ ખૂબ જ સુનિયોજિત, સંગઠિત અને કામકાજમાં પાબંધ છે. શરૂઆતમાં ભાષાના કારણે મને તે ફિલ્મોમાં કામ કરવામાં પ્રોબ્લેમ થતો હતો, પરંતુ જિંદગીમાં કંઇક પામવા માટે તમારે મહેનત કરવી પડે છે અને તમારું સર્વશ્રેષ્ઠ આપવું પડે છે. હવે મને ત્યાંની ફિલ્મોમાં મુશ્કેલી થતી નથી.